Title: ประกาศคณะกรรมการประมงประจำจังหวัดกระบี่ เรื่อง กำหนดเครื่องมือทำการประมง วิธีการทำการประมง และพื้นที่ทำการประมง ที่ห้ามใช้ทำการประมงในที่จับสัตว์น้ำบางพื้นที่ พ.ศ. 2561

ประกาศคณะกรรมการประมงประจำจังหวัดกระบี่
เรื่อง กำหนดเครื่องมือทำการประมง
วิธีการทำการประมง และพื้นที่ทำการประมง
ที่ห้ามใช้ทำการประมงในที่จับสัตว์น้ำบางพื้นที่
พ.ศ. ๒๕๖๑

โดยที่พื้นที่จับสัตว์น้ำเขตทะเลชายฝั่งบางพื้นที่ของจังหวัดกระบี่มีระบบนิเวศตามธรรมชาติที่มีความหลากหลายทางชีวภาพ
มีความอุดมสมบูรณ์ของทรัพยากรสัตว์น้ำ พบการแพร่กระจายของสัตว์น้ำบางชนิด ซึ่งเป็นสัตว์น้ำเศรษฐกิจ
มูลค่าสูง มีความอุดมสมบูรณ์ของทรัพยากรสัตว์น้ำซึ่งเป็นแหล่งอาศัยแพร่ขยายพันธุ์ เลี้ยงตัวในวัยอ่อนของสัตว์น้ำและเป็นแหล่งทำการประมงเชิงอนุรักษ์ของชุมชน
แต่มีชาวประมงได้พัฒนาและดัดแปลงเครื่องมือทำการประมงให้มีประสิทธิภาพในการจับสัตว์น้ำหรือจับลูกพันธุ์สัตว์น้ำขนาดเล็ก
ซึ่งหากปล่อยให้มีการทำการประมงจะเกิดผลกระทบต่อทรัพยากรสัตว์น้ำรวมทั้งเกิดความขัดแย้งระหว่างชาวประมงในพื้นที่
 ดังนั้น เพื่อป้องกันและขจัดการทำการประมงที่เกินศักยภาพการผลิตและขีดความสามารถในการทำการประมงส่วนเกินตลอดจนควบคุมมิให้การทำการประมงมีผลบั่นทอนความยั่งยืนของทรัพยากรสัตว์น้ำ
จึงเป็นเหตุฉุกเฉินและมีความจำเป็นเร่งด่วนสมควรกำหนดมาตรการอนุรักษ์เพื่อให้การบริหารจัดการทรัพยากรสัตว์น้ำและสิ่งแวดล้อมที่ยั่งยืนสอดคล้องกับแนวทางการรักษาสมดุลของระบบนิเวศและหลักป้องกันล่วงหน้า

อาศัยอำนาจตามความในมาตรา ๒๘ วรรคหนึ่ง (๓) และวรรคสอง
ประกอบมาตรา ๗๑ (๑) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดกระบี่ออกประกาศไว้
ดังต่อไปนี้

ข้อ
๑  ห้ามมิให้ผู้ใดใช้เครื่องมือทำการประมงทุกชนิดทำการประมงหอยตะเภา
ยกเว้นการเดินเก็บหอยตะเภา ในที่จับสัตว์น้ำเขตทะเลชายฝั่งหน้าหาดทุ่งทะเล อำเภอเกาะลันตา
จังหวัดกระบี่ตามจุดพิกัดที่ปรากฏในแผนที่แสดงแนวเขตแนบท้ายประกาศหมายเลข ๑

ข้อ
๒  ห้ามมิให้ผู้ใดใช้เครื่องมือทำการประมงดังต่อไปนี้
ในที่จับสัตว์น้ำเขตทะเลชายฝั่งรอบ ๆ เกาะปอ ตำบลเกาะลันตาใหญ่ อำเภอเกาะลันตา
จังหวัดกระบี่ ตามจุดพิกัดที่ปรากฏในแผนที่แสดงแนวเขตท้ายประกาศหมายเลข ๒
(๑) เครื่องมือทำการประมงทุกชนิดที่ใช้ประกอบเครื่องกำเนิดไฟฟ้า
(เครื่องปั่นไฟ)
(๒) เครื่องมือลอบทุกชนิดที่มีขนาดช่องตาอวนเล็กกว่า ๒.๕
นิ้ว

ข้อ
๓[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๒๓ สิงหาคม พ.ศ. ๒๕๖๑
พันตำรวจโท
หม่อมหลวงกิติบดี  ประวิตร
ผู้ว่าราชการจังหวัดกระบี่
ประธานกรรมการประมงประจำจังหวัดกระบี่

[เอกสารแนบท้าย]

๑.
แผนที่ท้ายประกาศกรรมการประมงประจำจังหวัดกระบี่ เรื่อง กำหนดเครื่องมือทำการประมง วิธีทำการประมง และพื้นที่ทำการประมง
ที่ห้ามใช้ทำการประมงในที่จับสัตว์น้ำบางพื้นที่ พ.ศ. ๒๕๖๑ (แผนที่หมายเลข
๑/๒)
๒.
แผนที่ท้ายประกาศประธานกรรมการประมงประจำจังหวัดกระบี่ เรื่อง กำหนดเครื่องมือทำการประมง วิธีทำการประมง
และพื้นที่ทำการประมง ที่ห้ามใช้ทำการประมงในที่จับสัตว์น้ำบางพื้นที่ พ.ศ.
๒๕๖๑ (แผนที่หมายเลข ๒/๒)

(ดูข้อมูลจากภาพกฎหมาย)

วิวรรธน์/จัดทำ
๔ สิงหาคม ๒๕๖๑

[๑]
ราชกิจจานุเบกษา เล่มที่ ๑๓๕/ตอนพิเศษ ๒๑๓ ง/หน้า ๒๒/๓ กันยายน ๒๕๖๑